บุฟเฟ่ต์ราคาน่ารักอยู่ซอยวัดประทานพร หัวละ189.-รวมเครื่องดื่ม มีทั้งโซนนอกไม่มีแอร์แต่ได้เตาปิ้งย่างเลือกน้ำซุป1อย่าง กับ โซนในห้องแอร์เลือกซุปได้2อย่างแต่ไม่มีเตาปิ้งย่าง แนะนำซุปต้มยำอร่อยมากค่ะ เครื่องเทศแน่น เข้มข้นกำลังดีเลย เผ็ดเบาๆ ของมีหลากหลายและสดสะอาดดีค่ะ เนื้อสัตว์มีครบทั้งปลา หมู ปลาหมึก ที่นี่จะเน้นหมู มีทั้งหมูสไลด์เนื้อสไลด์ซึ่งสั่งโดยเขียนในกระดาษและหมูหมักตักเอง มีทั้งหมักกระเทียมพริกไทย หม่าล่า ลูกผักชี มุมผักก็ครบมาก เอาเห็ดไปย่างก็อร่อย ของทอดก็มีไก่ทอดกับเฟร้นฟราย ส่วนของต้มก็มีครบเครื่องสุกี้ค่ะ อื่นๆก็มีขนมปังปิ้ง(บริการตัวเอง มีเนยให้ทา)และข้าวโพด(คลุกร้อนๆ) น้ำจิ้มมี3แบบคือซีฟู้ดสีเขียว สุกี้สีส้ม และจิ้มแจ่ว รสชาติพอใช้ ที่พลาดไม่ได้คือไอติมของifreshที่ได้ลองวันนี้เป็นรสสตรอเบอรี่กับคุกกี้แอนด์ครีม อร่อยมากทั้งสองรสเลย เครื่องดื่มก็โอเคค่ะ มาเป็นขวดแก้ว ทำให้รู้สึกว่าเขาไม่ได้แอบผสมน้ำเปล่ามา น้ำอัดลมมีให้เลือกหลายแบบดี พนักงานบริการทั่วถึง เจ้าของร้านน่ารักค่ะ